=ו- בדין חוטין שאין מתקיים בהן מצות תכלת ולבן, אם הן מועילין להשלים למנין ד_ חוטין
קטגוריות: ש_ס / מ מנחות / מנחות - הרב רפאל בהגר_מ שמואלביץ / עניינים / ציצית מהדוב

**סימן ו**

**בדין חוטין שאין מתקיים בהן מצות תכלת ולבן**

**אם הן מועילין להשלים למנין ד' חוטין**

**א**

א] **מנחות ל"ח א',** התכלת אינה מעכבת את הלבן והלבן אינו מעכב את התכלת, ופירש"י, ז"ל, התכלת אינה מעכבת את הלבן, ואע"ג דמצוה לתת תכלת ב' חוטין ולבן ב' חוטין בציצית וכו', אפ"ה אי"ז מעכב את זה, ואי עביד ארבעתן תכלת או ארבעתן לבן יצא, עכ"ל.

**והתוס'** שם האריכו לדון בדין זה אף אם כשאין לו אלא מין אחד צריך ליתן ד' חוטין, או סגי בב' חוטין, ומסקנת דבריהם נראה דצריך ליתן ד' חוטין, וכתבו ע"ז, ז"ל, וק"ק הא דאמרינן בגמ' אם הקדים תכלת ללבן יצא אלא שחיסר מצוה, מאי חיסר מצוה אילימא חיסר מצוה דלבן וקיים מצוה דתכלת לרבי עכובי מעכבי אהדדי, דמשמע דאי לא מעכבי ניחא, אלמא אע"ג דחיסר מצוה דלבן קיים מצוה דתכלת בב' חוטין, וי"ל דלהכשיר תכלת מיהא מהני לבן, דקרינא בי' גדילים ד', עכ"ל.

**ונתחדש** בזה דאף דבעינן ד' חוטין, מ"מ ל"ב שיתקיים בכל הד' חוטין מצות לבן או מצות תכלת, אלא כל דאיכא ב' חוטין שנתקיים בהן מצות תכלת, הרי דאף דב' החוטין הנוספים אין מתקיים בהן מצות לבן או מצות תכלת, מ"מ הן משלימין למנין ד' חוטין, ועמש"נ לפרש בזה בסימן ה'.

ב] **ומצינו** עוד עד"ז, דהנה לקמן מ"א ב' תניא דטלית אין פוטר בה אלא מינה, ופירש"י, ז"ל, אם אדומה היא יטיל בה ב' חוטין אדומים וב' חוטין תכלת וכן שאר גוונים, עכ"ל, ובדבריו שם בד"ה כל מיני צבעים מבו' דהוא דינא דאורייתא משום דבעינן מין כנף, עיי"ש.

**והסמ"ג** עשין כ"ו תמה ע"ד רש"י, מסוגיית הגמ' לקמן מ' א' דמפרשינן דהא דאסרו להטיל חוטי תכלת בסדין הוא גזירה משום קלא אילן, ופריך עלה דלא יהא אלא לבן, והרי דאף דהציצית צבועין בקלא אילן ואינם מצבע הבגד, אין לחוש בכך.

**והארצות** החיים בסימן ט' בהמל"א סקל"ב כתב לישב, דכיון דאותם החוטין הצבועין בקלא אילן הם במקום תכלת, שהרי הטיל ב' חוטי לבן, וב' חוטין הנוספים הם במקום תכלת, ל"ב שיהיו חוטין אלו מצבע הבגד, וכ"כ החזו"א בסימן ג' סקכ"ה,[[1]](#footnote-2) ולפי דבריהם אי"ז ענין לד' התוס' בההיא דהקדים תכלת ללבן, דהתם הרי אף החוטין הבאים במקום לבן, ל"ב שיתקיים בהן מצות לבן.

**אך** לכאו' י"ל בזה בע"א, וכ"כ בשיעורי הגרי"ד, דאף דלקיום מצות לבן בעינן שיהיו החוטין מצבע הבגד, משום דבעינן מין כנף, מ"מ להשלים למנין ד' חוטין מהני אף חוטין שאינם מצבע הבגד, - וזה ע"ד מש"כ התוס' דאף אם כשהקדים תכלת ללבן לא יצא ידי מצות לבן, מ"מ ה"ז מועיל להשלים למנין ד' חוטין, אף דב' חוטין אלו אינם במקום תכלת אלא במקום לבן.[[2]](#footnote-3)

**ב**

ג] **ויש** להעיר לפ"ז בד' הסמ"ג שהוכיח מהא דפריך ולא יהא אלא לבן, דל"ב שיהיו החוטין מצבע הבגד, ולפ"מ שהוכיחו התוס' דאף חוטין שאין מתקיים בהן מצות לבן מועילין להשלים למנין ד' חוטין, וע"כ אף אם הקדים תכלת ללבן לא יצא ידי לבן, מ"מ ה"ז מועיל להשלים למנין ד' חוטין, א"כ ה"נ הוא בחוטין שאינם מצבע הבגד, דאף אם אין מתקיים בהן מצות לבן, מ"מ הן מועילין להשלים למנין ד' חוטין, והיאך הוכיח מהתם דל"ב כלל שיהיו חוטי הלבן מצבע הבגד.[[3]](#footnote-4)

ד] **ובפשוטו** צ"ל בזה, דהא דפשיט"ל להסמ"ג דאם בעינן שיהיו החוטין מצבע הבגד, ל"מ חוטין שאינם מצבע הבגד להשלים למנין ד' חוטין, הוא משום דחוטין שאינם מצבע הבגד אין בהן לההכשר דלבן, וע"כ גם אינם מועילין להשלים למנין ד' חוטין, - ומשא"כ בהקדים תכלת ללבן, הרי דאף אם חיסר מצות לבן, הרי מ"מ הוו חוטי לבן, ויש בהן לההכשר דלבן, ואך דאינו מקיים בהן מצות לבן, וע"כ שפיר הן מועילין להשלים למנין ד' חוטין, והיינו דאף דלהשלים למנין ד' חוטין ל"ב שיקיים בכל הד' חוטין מצות תכלת או לבן, מ"מ בעינן שיהיו חוטין אלו תכלת או לבן, דחוטין שאינם תכלת או לבן אינם כשרים לציצית, ואין משלימין למנין ד' חוטין.[[4]](#footnote-5)

**ג**

ה] **וי"ל** עוד בזה, דהנה לקמן מ"א ב' תניא דטלית תכלת כל מיני צבעונין פוטרין בה חוץ מקלא אילן, ובפירש"י שם בד"ה בטלית בת ח' כתב דהוא משום דאב' מראות שבה קפדינן ואלו מראיהן שוין, והיינו דלקיום מצות תכלת ולבן בעינן שיהיו ב' מינים, וכמש"כ בפירש"י שם ד"ה מביא תכלת, ומכח זה בעינן שלא יהיו מראיהן שוין, וע"כ ל"מ לעשות חוטי הלבן בצבע קלא אילן.

**והתוס'** שם ד"ה ואם הביא כשר נקטו בפשיטות, דאף דבעינן שיהיו חוטי התכלת והלבן מב' מראות, מ"מ לרבנן דאין הלבן מעכב את התכלת, שפיר יצא יד"ח אף כשעשה חוטי הלבן מקלא אילן, דאף דלא יצא בהן ידי לבן, הרי אין הלבן מעכב את התכלת.

**והטה"ק** שם עמד בזה, דאף דלרבנן מהני כשעשה ד' חוטי לבן או ד' חוטי תכלת, מ"מ בכה"ג דעשה ב' חוטי תכלת וב' חוטי קלא אילן, כיון דאין מתקיים בחוטין אלו דין לבן, כיון דמראיהן שוה למראה התכלת, י"ל דאינם מועילין להשלים למנין ד' חוטין.

**ובפשוטו** הי' נראה דהתוס' לטעמייהו אזלי, שהוכיחו דאף חוטי לבן שאין מתקיים בהן מצות לבן, משום שהקדים תכלת ללבן, מועילין להשלים למנין ד' חוטין, וה"נ הוא בחוטין דקלא אילן, דאף דאין מתקיים בהן מצות לבן, משום דמראיהם שוה למראה התכלת וליכא ב' מינים, מ"מ הן מועילין להשלים למנין ד' חוטין.

ו] **אך** באמת נראה דהתם פשיטא טפי דמועילין חוטין דקלא אילן להשלים למנין ד' חוטין, אף בלא מה שהוכיחו התוס' דחוטין שאין מתקיים בהן מצות לבן מועילין להשלים למנין ד' חוטין.

**והטעם** בזה הוא משום דחוטין דקלא אילן שפיר מתקיים בהן דין לבן, שהרי היכא שאין לו חוטי תכלת ועושה ד' חוטי לבן לבד, ודאי מהני אף חוטי קלא אילן, דשפיר איכא עלייהו תורת לבן, ואך דהיכא שהטיל ב' חוטי תכלת ובא לקיים מצות ב' מינים, הוא דבעינן שיהא מין הלבן חלוק ממין התכלת, ול"מ להטיל חוטי קלא אילן בתורת לבן, - וע"כ לדעת רבנן ודאי דמועילין חוטין אלו להשלים למנין ד' חוטין, שהרי מתקיים בהן דין לבן, אלא שאין מתקיים בהן מצות ב' מינים, ולרבנן דאין מצות ב' מינים מעכבת, ואף אם עשה ד' חוטי לבן או ד' חוטי תכלת יצא, ודאי דיש להכשיר בכה"ג שהטיל ב' חוטי תכלת וב' חוטי קלא אילן, אף דאין מתקיים בזה מצות ב' מינים.

ז] **ולפ"ז** י"ל בדעת הסמ"ג, דמה"ט הוא דאף אם כשהקדים תכלת ללבן חיסר מצוה דלבן, מ"מ לרבנן דאין הלבן מעכב את התכלת ה"ז כשר, אף דבעינן ד' חוטין, והיינו משום דאף אם כשהקדים תכלת ללבן לא יצא ידי לבן, י"ל דאי"ז פסול בחוטי הלבן, דאין מתקיים בהן מצות לבן כלל, אלא היינו דמשום מצות לבן ותכלת יחד, בעינן שיקדם הלבן לתכלת, וכל שהקדים תכלת ללבן אין מתקיים בזה מצות לבן שבכלל מצות לבן ותכלת, אך לעולם שפיר מתקיים בחוטין אלו דין לבן, וע"כ הן מועילין להשלים למנין ד' חוטין,[[5]](#footnote-6) ומשא"כ בחוטין שאינם מצבע הבגד, הרי דאם בעינן שיהיו חוטי הלבן מצבע הבגד, הרי דחוטין שאינם מצבע הבגד אין מתקיים בהן דין לבן כלל, וע"כ הדין נותן דאף לא ישלימו למנין ד' חוטין.

1. ושוב מצאתי בס' ערוגת הבושם להר"א ב"ר עזריאל ח"ג סימן ע"א, שהוכיח מהא דפריך דלא יהא אלא לבן, דמצות מין כנף אינה מעכבת, וכתב ע"ז, ז"ל, וחוזרני, דהא איכא עם קלא אילן ד' חוטי לבן והוי מין כנף במראה, עכ"ל, וזה ע"ד ד' הארצוה"ח והחזו"א. [↑](#footnote-ref-2)
2. ונפ"מ רבתא בין הדרכים הוא, בגונא שהטיל ב' חוטי תכלת וב' חוטי לבן צבוע, דלפ"ד הארצוה"ח והחזו"א ל"מ בכה"ג, דרק כשיש ב' חוטי לבן כדינו וב' החוטין האחרים באים במקום תכלת, הוא דל"ב שיהיו מצבע הטלית, - אך למש"נ דהא דמהני ב' חוטין שאינם מין כנף, הוא משום דלהשלים למנין ד' חוטין מהני אף חוטין שאין מתקיים בהן דין לבן, הרי דאף בכה"ג שפיר דמי, דאף דאין מתקיים בחוטין אלו מצות לבן, מ"מ הן מועיל להשלים למנין ד' חוטין.

   ובעיקר ד' הארצוה"ח והחזו"א צ"ב, דמ"ט נימא דאם הטיל ב' חוטי תכלת וב' חוטי לבן צבוע ל"מ, הרי חזינן דאם הטיל חוטי תכלת יצא, והרי דהחוטין שבמקום הלבן א"צ שיהיו מצבע הבגד, וא"כ ה"נ בדין דאם הטיל ב' חוטי תכלת וב' חוטי לבן צבוע מהני, - ואי נימא דאף דאם הטיל ד' חוטי תכלת יצא, הוא משום דיש בחוטין אלו להקיום דתכלת, אך כשהטיל חוטין צבועים שאינם תכלת לא יצא, א"כ מהיכ"ת נימא דבב' החוטין שבמקום התכלת מהני אף חוטין צבועין, דמנ"ל דבחוטין אלו ל"ב כלל שיהיו מצבע הבגד, שהרי כל הא דמהני חוטי תכלת, אף שאינם מצבע הבגד, הוא משום דיש בהם להקיום דתכלת, ובקצרה, דכיון דאם עשה ד' חוטי תכלת יצא, א"כ מ"ש דב' החוטין שבמקום תכלת מהני לעשותם לבן צבוע, וב' החוטין שבמקום לבן ל"מ לעשותם לבן צבוע, וצ"ע בזה. [↑](#footnote-ref-3)
3. והנה אמנם השטמ"ק בע"ב הביא מתוס' חיצונות שהק' ע"ד רש"י דאף כשאין לו אלא מין אחד צריך לעשות ד' חוטין, דא"כ מ"ט אמרו בגמ' דאף אם בהקדים תכלת ללבן חיסר מצוה דלבן, מ"מ כל הא דל"מ בכה"ג הוא לרבי דמעכבי אהדדי, והרי דס"ל דחוטין שאין מתקיים בהן מצות לבן אין מועילין להשלים למנין ד' חוטין, ולכאו' י"ל כן גם בדעת הסמ"ג.

   אך באמת אי"ז מתישב, דהתוס' חיצוניות הוכיחו מזה שלא כדעת רש"י, והיכא דאין לו אלא מין אחד אינו עושה אלא ב' חוטין, אך להסמ"ג שנקט דכשאין לו אלא מין אחד עושה ד' חוטין, הרי מוכח מסוגיית הגמ' דאף חוטין שאין מתקיים בהן מצות לבן מועילין להשלים למנין ד' חוטין, וע"כ הוא דלרבנן דלא מעכבי אהדדי יצא ידי תכלת, אף אם חיסר מצוה דלבן, והדק"ל דא"כ היאך הוכיח מהא דפריך דלא יהא אלא לבן, דל"ב שיהיו חוטי הלבן מצבע הבגד. [↑](#footnote-ref-4)
4. אך יש לפקפק בזה, דהרי תניא לקמן מ"א ב' דטלית שכולה תכלת כל מיני צבעונין פוטרין בה, ופירש"י דהוא משום דליכא לקיומי בה מין כנף, - ולכאו' נראה מזה דאף חוטין שאינם מצבע הבגד יש בהן לעיקר ההכשר דחוטי לבן, אלא דהוא דין בפנ"ע דבעינן מין כנף, ובטלית שכולה תכלת ל"ב לזה, דאי נימא דעיקר ההכשר דחוטי לבן הוא בחוטין מצבע הבגד, לכאו' ל"ה מהני בטלית שכולה תכלת ליתן חוטין שאינם מצבע הבגד, וי"ל. [↑](#footnote-ref-5)
5. אך בל' התוס' מבו' דהא דהן מועילין להשלים למנין ד' חוטין, אי"ז משום דמתקיים בהן דין לבן, אלא אף חוטין שאין מתקיים בהן דין לבן מועילין להשלים למנין ד' חוטין, - ונפ"מ בזה הוא בגונא שהטיל ג' חוטי לבן וחוט אחד תכלת, דבפשוטו כשרה הציצית בכה"ג, דמתקיים דין גדילים ד' אף כשמטיל ג' חוטין ממין אחד וחוט אחד מהמין השני, ונתבאר במק"א, והקדים תכלת ללבן, להס"ד דגמ' דבכה"ג חיסר מצוה דלבן, דלמש"כ התוס' נראה דבכה"ג הוא פסול, דכיון דבחוטי הלבן אין מתקיים צות לבן, הרי דליכא לא חוטי לבן ולא חוטי תכלת ול"מ, וכל הא דמהני חוטי הלבן אף שהקדים לבן לתכלת, הוא רק להכשיר את התכלת, וכל' התוס', והיינו כשיש ב' חוטי תכלת, אך למש"נ בדעת הסמ"ג אף בכה"ג כשר, דאף שהקדים תכלת ללבן לא נפסלו חוטי הלבן, אלא שאין מתקיים בהן המצוה דלבן ותכלת יחד, ומצות לבן ותכלת יחד אינה מעכבת לדעת חכמים, וע"כ שפיר יועילו בכה"ג ב' חוטי לבן לקיום מצות לבן, וב' חוטין הנוספים יועילו להשלים למנין ד' חוטין. [↑](#footnote-ref-6)